ফোনে নারী সাংবাদিককে হুমকির ব্যাপারে পুলিশের ডিআইজি মিজানুর রহমান বলেছেন, ‘একজন ভদ্র মহিলার সাথে কনভারসেশন হয়েছে। তার জন্য ‘আই অ্যাম স্যরি’। আমি দুঃখ প্রকাশ করছি। ক্ষমতার অপব্যবহার ও অবৈধ সম্পদ অর্জনের অভিযোগে বৃহস্পতিবার টানা সাত ঘণ্টা দুর্নীতি দমন কমিশনের (দুদক) জিজ্ঞাসাবাদ শেষে সাংবাদিকদের প্রশ্নের জবাবে একথা বলেন তিনি। সকাল সাড়ে ৯টা থেকে বিকেল সাড়ে ৪টা পর্যন্ত দুদকের সেগুনবাগিচা কার্যালয়ে অভিযোগ অনুসন্ধানে তাকে জিজ্ঞাসাবাদ করা হয়।দুদকের উপপরিচালক ও অনুসন্ধান কর্মকর্তা ফরিদ আহমেদ পাটোয়ারী তাকে জিজ্ঞাসাবাদ করেন।নারী কেলেঙ্কারির বিষয়ে ডিআইজি মিজান বলেন,এ বিষয়টি স্বরাষ্ট্র মন্ত্রণালয়ে তদন্তাধীন রয়েছে। এটা উনারাই ভালো বলতে পারবেন। উনার বিষয়টি কতটুকু প্রমাণিত হয়েছে, কতটুকু হয়নি।